Disc jockey
Disc jockey (eng.) ili DJ je osoba koja je zadužena za puštanje muzike. To može biti u klubovima, modnim revijama, radiju, itd. U početku se muzika puštala s ploče (vinila) dok danas uz ploče sve više koriste CDove i MP3 format. Disc jockey koji radi na radiju je često nazivan radio jockeyom, dok je za one televizijske česti izraz i video jockey (VJ). Tako je na Božić, davne 1906. godine, Reginald Fessenden iz Kanade, testirajući novi opremu, poslao u eter ljudski glas. Signal je uhvatio brod na Atlantiku, a Largo iz Hundelove opere Xerxes bila je prva stvar u eteru. Tako je Fesseden postao prvi svjetski DJ, mada mu to nije bila namjera. Kao zabavljači publike, DJ-i se prvi put pojavljuju u Drugom svjetskom ratu, kada su bili zaduženi za zabavu vojnih jedinica. Početkom 50-ih godina svijet su ugledale prve singlice, odnosno 45 RPM (rounds per minute, mjera za brzinu gramofonskih ploča) 7-inčne gramofonske ploče, koje su bile detonator razvoja i popularnosti gramofonske, a time i muzičke industrije. U zadnjih 20-ak godina, DJ-i su postali neizostavan pojam koji se veže uz digitalnu muziku, s obzirom na to da su upravo oni najzaslužniji za njenu svjetsku popularizaciju. Pomalo paradoksalno zvuči da ti pioniri digitalne muzike još uvijek najviše cijene upravo gramofonske ploče, koje su analogni nosači zvuka. Stari dobri 12-inčni maksi singlovi još su uvijek prvi, a većini kvalitetnih DJ-a i jedini izbor nosača zvuka s kojih sviraju muziku. S druge strane, digitalna muzika i MP3 format otvaraju i jednu novu dimenziju posla DJ-a.